Diari Oficial de la Generalitat Valenciana


Sumari del DOGV 4683, del 03-02-2004 (2004/930)

ORDE de 30 de gener de 2004 de la Conselleria d'Indústria, Comerç i Turisme, per la qual es modifica l'Orde de 30 de desembre de 2003, per la qual es convoquen ajudes al finançament de les despeses corrents de funcionament i divulgació de les entitats organitzadores de Festes d'Interés Turístic Internacional de la Comunitat Valenciana Valenciana i es fa públic la línia de crèdit i l'import global màxim destinat a la concessió d'aquestes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/930


Data del document
:   30-01-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * ajuda pública
    * manifestació cultural
    * cultura regional
    * societat sense fins de lucre
    * suport econòmic
    * cultura popular
    * política de turisme

ORDE de 30 de gener de 2004 de la Conselleria d'Indústria, Comerç i Turisme, per la qual es modifica l'Orde de 30 de desembre de 2003, per la qual es convoquen ajudes al finançament de les despeses corrents de funcionament i divulgació de les entitats organitzadores de Festes d'Interés Turístic Internacional de la Comunitat Valenciana Valenciana i es fa públic la línia de crèdit i l'import global màxim destinat a la concessió d'aquestes. [2004/X930]
  
Per Orde de 30 de desembre de 2003, de la Conselleria d'Indústria, Comerç i Turisme es convoquen ajudes al finançament de despeses corrents de funcionament i divulgació de les entitats organitzadores de Festes d'Interés Turístic Internacional de la Comunitat Valenciana.
  
Tenint en compte que després de la publicació de la dita Orde en el Diari Oficial de la Generalitat Valenciana, ha resultat que les distintes entitats organitzadores tenen caràcter públic per ser ens dependents de les Corporacions Locals i en alguns supòsits, són les pròpies Corporacions les que organitzen i promouen dites festes, s'ha considerat convenient modificar els subjectes beneficiaris de l'esmentada Orde de 30 de desembre de 2003.
  
D'altra banda, després de la publicació de la Llei de Pressupostos de la Generalitat per a l'actual exercici i d'acord amb el que s'ha establit en l'article 47.11 del Text Refós de la Llei d'Hisenda Pública Valenciana, és procedent publicar la línia de crèdit que finança les esmentades ajudes així com l'import global màxim que s'hi destina.
  
En virtut del que exposa i en ús de les facultats atribuïdes per l'article 35 de la Llei 5/1983, de 30 de desembre, de Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Es modifica l'article 2 de l'Orde de 30 de desembre de 2004, de la Conselleria d'Indústria, Comerç i Turisme, que queda redactada com seguix:
  
?Podran ser beneficiaris de les ajudes les entitats públiques dependents de les Corporacions Locals amb personalitat jurídica pròpia i sense fi de lucre i les entitats privades sense fi de lucre que organitzen i celebren alguna de les manifestacions definides en l'article precedent. Així mateix podran ser beneficiàries de les ajudes la Corporacions Locals quan no existisquen entitats que desenvolupen les actuacions previstes en l'article anterior?.
  
Article 2
  
S'afig un apartat 5 a l'article 2 amb la redacció següent:
  
?5. En el cas que el sol·licitant siga una Corporació Local, no podran subvencionar-se les despeses arreplegades en els apartats a) i b) del punt 1 del present article?.
  
Article 3
  
Es modifica l'article 11. 2 a) que queda redactat com seguix:
  
?a) Factures i la resta de documents justificatius de la despesa efectuada per import igual o superior a la quantia de la subvenció concedida, expedits d'acord amb la normativa vigent. En el cas de despeses de personal, nòmines, butlletins de cotització a la Seguretat Social i còpia del contracte.
  
No obstant l'anterior, quan es tracte de despeses realitzades per Corporacions Locals serà suficient a estos efectes la presentació dels corresponents certificats de contracció de la despesa expedits per l'interventor o el secretari en els quals hi conste l'Acord de reconeixement de l'obligació per l'òrgan competent?.
  
Article 4
  
Per a l'exercici 2004, i de conformitat amb el que s'ha establit en la Llei 17/2003, de 30 de desembre, de Pressupostos de la Generalitat Valenciana per al dit exercici, les ajudes establides per l'Orde de 30 de desembre de 2003 (DOGV 7 de gener de 2004) per la qual es convoquen ajudes al finançament de les despeses corrents de funcionament i divulgació de les entitats organitzadores de Festes d'Interés Turístic Internacional de la Comunitat Valenciana (DOGV de 7 de gener de 2004), es finançaran a càrrec de la secció, el programa, la línia i l'import global màxim que a continuació s'assenyalen:
  
Secció 11. Programa 751.10 Ordenació i Promoció del Turisme. Capítol IV. Línia T5717. Import global màxim: 240.000 euros.
  
DISPOSICIÓ FINAL
  
Única
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 30 de gener de 2004
  
El conseller d'Indústria, Comerç i Turisme,